Bréck (Architektur)

Eng Bréck ass e Bauwierk am Héichbau, dat als Zweck huet iwwer Hënnernesser (Waasserleef, Däll, Stroossen, Eisebunnen) ewech ze féieren.

Et ënnerscheet een tëscht den Natierleche Brécken, z. B. Pont d'Arc, an de gebaute Brécken.

Brécke kënne fir verschidden Transportméiglechkeete gebaut ginn:

 Stroossebrécken z. B. Groussherzogin-Charlotte-Bréck
 Eisebunnsbrécken
 Foussgängerbrécken z. B. Foussgängerbréck zu Iechternach
 Kanalbrécken
 Zu de Kanalbrécke gehéieren déi verschidde Variante jee nodeem wat driwwer geet:
 Brécke fir Schëffer a Verbindung mat engem Schëffskanal a meeschtens iwwer en anere Waasserlaf.
 Aqueducbrécken sinn en Deel vun engem Aqueduc a kënne mat dësem op engem Niveau leien oder mat engem Siphonsystem funktionéieren a méi déif leien.
 Gazoducen
 Oleoducen

Ausname si Fligerbrécken oder Fluchhafebrécken do wou eng Start- oder Landepist iwwer eng Strooss geet, z. B. Findel, oder den Accès fir op d'Pist iwwer eng Strooss geet, z. B. Roissy, oder an d'Mier era gebaut ass.

Brécke kënne fest oder beweeglech sinn.
Bei de beweegleche Brécke fanne mer ënner anerem:

 Hiefbrécken z. B. Recouvrance-Bréck
 Klappbrécken z. B. Marcotty-Bréck an Tower-Bridge
 Rullklappbrécken z. B.Pegasus-Bréck
 Transborderbrécken z. B. Transborderbréck vu Rochefort
 Pontonen
 Demontabel Brécken, haaptsächlech vun Arméie gebraucht Bailey-Bréck, oder ausklappbar Brécken op schwéier Gefierer montéiert.

 Fotosalbum 

 Um Spaweck